Fábio Santos

Fábio Santos Romeu (enam tuntud lihtsal nime all Fábio Santos; sündinud 16. septembril 1985 São Paulos) on Brasiilia jalgpallur, kaitsja. 2020. aastast mängib ta Brasiilia kõrgliiga klubis Corinthians.

Santos alustas klubikarjääri Brasiilia kõrgliiga klubis São Paulo. 2005. aastal võideti Lõuna-Ameerika klubide meistrivõistlused Copa Libertadores ning tuldi ka klubide maailmameistriks, kui finaalis alistati Inglismaa klubi Liverpool.

2006. aastal oli ta laenul Jaapanis Kashima Antlersis ja 2008. aastal Prantsusmaal Monacos.

Aastatel 2011–2015 kuulus ta esimest korda Corinthianse ridadesse. Hooaegadel 2011 ja 2015 tuli ta klubiga Brasiilia meistriks. Lisaks võideti 2012. aastal Lõuna-Ameerika klubide meistrivõistlused ja klubide maailmameistrivõistlused.

Aastatel 2015–2016 mängis ta Mehhiko kõrgliiga Liga MX klubis Cruz Azul. Aastatel 2016–2020 mängis ta Brasiilia kõrgliigas Atlético Mineiro. Seejärel naasis ta Corinthiansesse.

Brasiilia alla 20-aastaste koondises esindas ta riiki juunioride maailmameistrivõistlustel, kus tuldi kolmandaks.

Debüüdi Brasiilia rahvuskoondises tegi ta 20. septembril 2012 mängus Argentina vastu.

 Saavutused 
São Paulo
Copa Libertadores: 2005
Klubide maailmameistrivõistlused: 2005
Grêmio
Campeonato Gaúcho: 2009
Corinthians
Campeonato Brasileiro Série A: 2011, 2015
Copa Libertadores: 2012
Klubide maailmameistrivõistlused: 2012
Campeonato Paulista: 2013
Recopa Sudamericana: 2013
Atlético Mineiro
Campeonato Mineiro: 2017

Välislingid

Fábio Santos profiil Atlético Mineiro kodulehel

Kategooria:Brasiilia jalgpallurid
Kategooria:São Paulo FC mängijad
Kategooria:Cruzeiro Esporte Clube mängijad
Kategooria:AS Monaco FC jalgpallurid
Kategooria:Santos FC mängijad
Kategooria:Sport Club Corinthians Paulista mängijad
Kategooria:Grêmio Foot-Ball Porto Alegrense mängijad
Kategooria:Cruz Azuli mängijad
Kategooria:Clube Atlético Mineiro mängijad
Kategooria:Ligue 1 mängijad
Kategooria:Sündinud 1985